དེས་ན་འཛམ་གླིང་གི་ལོ་ན་ཆེས་མཐོ་ཤོས་དག་གིས་འཕྲོད་བསྟེན་གྱི་བརྒྱུད་རིམ་ལ་ཞིབ་འཇུག་བྱས་པ་དང༌།ནད་དཔྱད་ཆེད་ལས་པ་དང་ཚན་རིག་པ་འཛམ་གླིང་འཕྲོད་བསྟེན་རྩ་འཛུགས་ཚོགས་པ་དག་གིས་དཔྱད་འབྲས་ལྟར་ན།མི་རྣམས་ཀྱི་འཚོ་བ་དང་ཆ་རྐྱེན་ལ་ལྡབ་འགྱུར་གྱིས་འཕེལ་རྒྱུས་བྱུང་བར་བརྟེན།མིའི་ཚེ་ཐག་ནི་ཇེ་རིང་ནས་ཇེ་རིང་དུ་འགྲོ་བཞིན་པར་ངོས་བཟུང༌།ཡིན་ན་ཡང་དུས་རབས་གསར་བའི་ནང་མི་རྣམས་ཀྱིས་དཔལ་འབྱོར་ལ་རྔམ་དྲགས་ནས་རྫས་ངན་གྱི་ལྷད་བསྲེས་བའི་ཟས་རིགས་དར་སྤེལ་དང༌།ལས་ཀ་གཙོ་བོ་ལས་བདེ་ཐང་ལ་ཉམས་མ་བཞག་པ་ལས་ཚེ་ཇེ་ཐུང་དང་རྒས་སླ་བའི་དོན་རྐྱེན་རང་གིས་བཟོས་ནས་མིའི་ཚེ་ཚད་ལ་མ་བསླེབས་གོང་ནས་འཆི་ལམ་ལ་འགྲོ་བཞིན་ཡོད།དེས་ན་རང་ཉིད་ཀྱིས་རྒྱུན་པར་ཉམས་འཇོག་དགོས་པའི་རྒས་སླ་བའི་དོན་རྐྱེན་ཆེན་པོ་དྲུག་ངོས་འཛིན་ཐུབ་ཡོད།